[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "Rump enne Le Mansi: isegi kui olen ta\u0308iesti la\u0308bi, pu\u0308u\u0308an seda sajaga nautida"}, {"text_idx": "#000005", "text": "Laupa\u0308eva pa\u0308rastlo\u0303unal antakse start autospordimaailma u\u0308hele aasta tippsu\u0308ndmusele \u2013 Le Mansi 24 tunni so\u0303idule. Teist aastat ja\u0308rjest on legendaarsel vo\u0303iduso\u0303idul vo\u0303imalik kaasa elada ka Eesti sportlasele, sest Proton Competitioni tiimi eest asub vo\u0303istlustulle Martin Rump."}, {"text_idx": "#000008", "text": "Siiamaani on ettevalmistused la\u0308inud plaanipa\u0308raselt. Suuremaid probleeme pole olnud ja auto on pu\u0308sinud rajal \u2013 see on ka peamine. Oleme suutnud igasugustest jamadest ja viperustest eemale hoida ning kogunud neid kasulikke testikilomeetreid, et auto valmis saada ja et ka so\u0303itjad oleks valmis."}, {"text_idx": "#000009", "text": "Richard Lietz keskendus eile rohkem auto seadistamisele ja ka mina aitasin autot seadistada. Kasutasin neid ringe ka ise selleks, et rajaga uuesti tutvuda. Richardil on seda kogemust siin rohkem, ta on neljakordne Le Mansi vo\u0303itja. Tal ei ole enam enda jaoks neid ringe nii palju vaja. Oleme saanud kolme peale seni u\u0308htlaselt so\u0303ita ja Michael Fassbender loomulikult ko\u0303ige rohkem, et ta koguks enesekindlust ja sisemist rahu. Teeme ko\u0303ik selleks, et ta oleks heas mo\u0303ttetsoonis omadega, kui laupa\u0308eval stardipauk antakse."}, {"text_idx": "#000010", "text": "Eelmisel aastal said sa Le Mansil osalemisest teada vaid mo\u0303ned na\u0308dalad enne starti. Kuigi sinu ametlik osalus sai ka ta\u0308navu kinnituse u\u0308sna hilja, teadsid sa siiski oma osalemisest juba vo\u0303rdlemisi ammu. Kui palju lihtsam on sul ta\u0308navu olnud so\u0303iduks valmistuda ta\u0308nu eelmise aasta kogemusele?"}, {"text_idx": "#000011", "text": "Kindlasti see kogemus aitas, samas on sel aastal ta\u0308helepanu rohkem. Michael Fassbenderist filmitakse sarja \"Road to Le Mans\" ja mul on kogu aeg mikrofon seepa\u0308rast ku\u0308ljes ning kaamerad on u\u0308mberringi. See loomulikult lisab stressi, aga na\u0308gin juba Barcelonas, et on vo\u0303imalik ka sellega a\u0308ra harjuda ja mitte lasta end sellest ha\u0308irida."}, {"text_idx": "#000012", "text": "Mis puutub auto tunnetusse ja u\u0308leu\u0308ldisesse valmisolekusse selleks vo\u0303istluseks, siis otseloomulikult on mul endal see aasta ma\u0308rksa kindlam tunne. Selline esimene o\u0303hin ja selline lisastress, et ko\u0303ige suuremal vo\u0303iduso\u0303idul mitte midagi pekki keerata \u2013 see on kindlasti maha rahunenud. Ka eelmisel aastal oli hoog va\u0308ga hea, aga lihtsalt sellele lisandus lisava\u0308rin. Seda sel aastal ei ole. Tunnetus autoga on oluliselt parem ja kilomeetreid on vahepeal tulnud juurde. Olen ka selle ringrajaga so\u0303brunenud natuke rohkem ja ko\u0303ik la\u0308heb o\u0303iges suunas."}, {"text_idx": "#000013", "text": "Ma va\u0308ga ei muretse selle pa\u0308rast, mis on raja peal. Kuid kui vaadata pilti laiemalt, siis otseloomulikult on siin faktoreid, mida ei ole vo\u0303imalik kontrollida. See teebki sellest vo\u0303istlusest erilise su\u0308ndmuse ja sellega kaasneb see o\u0303hin, mis paneb meid siia igal aastal tulema ja ko\u0303ige suuremat mootorispordi festivali la\u0308bi elama. See on ko\u0303ik seda va\u0308a\u0308rt ja mul on va\u0308ga hea meel siin olla."}, {"text_idx": "#000015", "text": "Michael Fassbenderi tiimis olemine on see, mis vo\u0303tab kindlasti teilt energiat. Te teate, et teid kogu aeg ja\u0308lgitakse. Kui ma sind ka enne so\u0303itu ja\u0308lgin, siis sa kogu aeg ainult suhtled ja ko\u0303ik tahavad sinust midagi. Kui raske on see periood, mis eelneb sellele so\u0303idule?"}, {"text_idx": "#000016", "text": "Seejuures na\u0308dalavahetus on ju tegelikult a\u0308sja alanud alles. Kogu see virr-varr ja sajanda juubeli erisu\u0308ndmused, mis siin ko\u0303ik toimuvad, see otseloomulikult vo\u0303tab energiat. Kindlasti on ta raskem, aga pa\u0308eva lo\u0303puks teen ma seda hea meelega. Isegi kui olen ta\u0308iesti la\u0308bi omadega o\u0303htuks, naudin seda ta\u0308iel rinnal. Ma olen siin ju selle jaoks, et naudin iga hetke ja u\u0308ritan head energiat endasse ammutada. Hiljem on ju hea meenutada, kuidas siin sajandal juubeliaastal oli ja kuidas siin esimese eestlasena oli teist korda so\u0303ita. Oluline on rajada ka teed ja\u0308rgmistele po\u0303lvkondadele, kes siin Eesti lippu ko\u0303rgel hoiaksid."}, {"text_idx": "#000017", "text": "Eelmisel aastal so\u0303itsid sa kaheksa tundi. Mille peale sa ta\u0308navu kaks pa\u0308eva enne vo\u0303iduso\u0303idu algust mo\u0303tled? Mis on su jaoks ko\u0303ige suuremad va\u0308ljakutsed?"}, {"text_idx": "#000018", "text": "Kaks aspekti. Kui olen ringrajal ja so\u0303idan, siis on oluline pu\u0308sida kiire ja mitte lihtsalt so\u0303ita hea kiirusega, vaid panna sammuke juurde. Seda tuleb teha niimoodi, et see oleks stabiilne ja ohutu. Ja ma ro\u0303hutan siin eriti liikluse manageerimist. Seda, mis tuleb tagapeeglitest. Prototu\u0308u\u0308pe on siin ko\u0303vasti rajal. O\u0308o\u0308sel vaatan to\u0303ena\u0308oliselt u\u0308le 50 protsendi ajast peeglitesse. Riskide manageerimine on siin u\u0308ks vo\u0303tmekohti."}, {"text_idx": "#000019", "text": "Teine oluline aspekt on uni. Eelmisel aastal magasin so\u0303idu va\u0308ltel u\u0308he tunni ja sellest oli va\u0308ga palju kasu. Kui keegi veel ma\u0308letab, siis eelmisel aastal ko\u0303las pu\u0308hapa\u0308eva hommikul Vikerraadios u\u0308ks va\u0308ga va\u0308sinud ha\u0308a\u0308l. See oli va\u0308ga va\u0308sinud ha\u0308a\u0308l ja see oli just enne seda, kui ma oma tunnisele unele la\u0308ksin. Ma olin ta\u0308iesti ku\u0308pse siis ja u\u0308ritan seda va\u0308ltida, et see ta\u0308navu juhtuks. Pu\u0308u\u0308an sel aastal ka varajastel o\u0308o\u0308tundidel saada pisutki magada. See aitab hoida fookust ja valmisolekut ko\u0303rgemal tasemel terve vo\u0303iduso\u0303idu va\u0308ltel."}, {"text_idx": "#000021", "text": "Sel korral on stardis 21 GTE autot. Kvalifikatsioon teil ku\u0308ll ko\u0303ige paremini ei o\u0303nnestunud, saite 16. koha, ent sel pole laiemas pildis suurt ta\u0308htsust. Milline on ta\u0308navuse Le Mansi vo\u0303iduso\u0303idu konkurents GTE autode vahel?"}, {"text_idx": "#000022", "text": "Konkurents on selgelt ko\u0303rge, sest see on viimane aasta, kui GTE autod on rajal. Ko\u0303ik tahavad seda viimast aastat magusasti omale krabada ja ka see sajas juubel on nii oluline ja ma\u0308rkimisva\u0308a\u0308rne, et see, kes siin vo\u0303idab, on hoopis teise kaaluga. Ko\u0303ik panevad ko\u0303ik va\u0308lja ja keegi tagasi ei hoia ning mingeid ma\u0308nge siin ei ma\u0308ngita."}, {"text_idx": "#000023", "text": "Meil oli kvalifikatsioonis selge plaan teha ettevalmistavaid samme vo\u0303istluseks ja ei olnud plaanis esimestele kohtadele minna so\u0303itma. Muidugi oleks vo\u0303inud paar kohta ko\u0303rgemale jo\u0303uda, aga meil oli ka pisut ebao\u0303nne rajapositsiooni ja liiklusega. Tegelikult on 16. koht soliidne. Vo\u0303iduso\u0303it on nii pikk, et meil on ko\u0303ik kaardid ka\u0308es, et teha seda, mida tulime siia tegema. Ko\u0303ige olulisemaks on vo\u0303istlus ilma jamadeta la\u0308bida. Eelmisel aastal oli meil ku\u0308ll teistsugune koosseis, ent ko\u0303ige olulisem on va\u0308ltida tehnilisi viperusi ja so\u0303itjate eksimusi. Kui need komponendid on ta\u0308idetud, saame teha sellise so\u0303idu, millega ja\u0308a\u0308me rahule."}, {"text_idx": "#000024", "text": "Rump kindlustas viimasel ringil hooaja esimese pjedestaalikoha"}, {"text_idx": "#000027", "text": "Martin Rump: kui vo\u0303iduso\u0303it peale hakkab, siis oleme valmis"}, {"text_idx": "#000031", "text": "Madalseisus Ajaxi derbima\u0308ng ja\u0308eti fa\u0308nnide ka\u0308itumise to\u0303ttu pooleli"}, {"text_idx": "#000033", "text": "Atletico andis linnarivaalide lahingus Realile hooaja esimese kaotuse"}, {"text_idx": "#000036", "text": "Dominik Has\u030cek: tundsin ro\u0303o\u0303mu igast treeningust ja ma\u0308ngust"}, {"text_idx": "#000037", "text": "Ma\u0308gi kergejo\u0303ustiku populariseerimisest: sportlaste lood on tohutult erilised"}, {"text_idx": "#000039", "text": "Paul Aron: loodetavasti saan ja\u0308rgmiseks hooajaks vormel-2 sarja"}, {"text_idx": "#000041", "text": "Miks ku\u0308mnevo\u0303istlus Eesti sportlastele ja publikule meeldib?"}, {"text_idx": "#000042", "text": "Kristin Kuuba MM-ist: on vaja edasi to\u0308o\u0308tada, ku\u0308ll need vo\u0303idud ka tulevad"}, {"text_idx": "#000043", "text": "Lajal suure sla\u0308mmi debu\u0308u\u0308dist: ja\u0308rgmine kord tean, mida oodata"}, {"text_idx": "#000044", "text": "Enden korvpalli MM-ist: ma ei na\u0308e, et ameeriklastele vo\u0303iks kohe kuldmedalid kaela riputada"}, {"text_idx": "#000046", "text": "Kalev/Cramo pakkus hooaja avama\u0308ngus Tartule vo\u0303itu, aga vo\u0303ttis lo\u0303puks oma"}, {"text_idx": "#000048", "text": "Risto Lillemets lo\u0303petas Talence'i ku\u0308mnevo\u0303istluse viiendana"}, {"text_idx": "#000050", "text": "Vo\u0303rkpalli olu\u0308mpiavo\u0303itja suri vaid 43 aasta vanuselt"}, {"text_idx": "#000051", "text": "Etioopialanna purustas Berliinis naiste maratoni maailmarekordi"}, {"text_idx": "#000057", "text": "HC Panter ei pa\u0308a\u0308senud eurosarja alagrupist edasi"}, {"text_idx": "#000060", "text": "Hooaja eel peatreeneri teenetest loobunud Keila oli avama\u0308ngus vo\u0303idukas"}, {"text_idx": "#000062", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]